English: I want to speak about housing, and I think it's a fairly sobering experience to look at the record going back over the last 20 or 25 years. I don't want to make a particularly partisan speech. I want us to look at how we can forge a new consensus, and, happily, we have a lot of flexibility in improving the planning system, adapting some of our spending, but a lot of what we need to do could come through the cap being lifted on local authorities' borrowing powers and other flexibilities that we'll have. It is very much a capital approach that we need to take, as well as ensuring that we have a more efficient planning system. And I also think that, after this afternoon's debate on Brexit, it's appropriate for us to look at something that really goes to the heart of the foundational economy. House building is something surely that can unite us all in terms of its economic worth, the social good that is promoted, the skills that we need to develop for our young people, giving really good jobs and opportunities. And much of the economic activity it generates does stay in local communities. Can I first of all say that, should the Cabinet Secretary win the election, the result of which will be announced shortly - ? It has taken nine months to get this far, but I think, over the next day or two, we will actually hear the result. But I know that, should he win and accede to the important and high office of First Minister, he would create a Cabinet post of housing Secretary. And I warmly welcome this, because I believe that is really important. And can I urge that it's housing and planning, because I think it's highly dysfunctional at the moment, the way those portfolios are divided? So, that would be a start; there's no doubt about it. That would send a very powerful signal to all our stakeholders out there. But I do believe that it requires all parties to see the importance anew of housing. After the war, housing and health marched together, really, as the two great social causes. And I think that's the type of priority we need to see housing acquire again, and we will start to rebuild some of the trust, I think, that the younger generation need to have in their political system, because, at the moment, there are key areas where it's not serving them well. Let me just go through the figures. I must say that the record in England has not been great either; I think that has to be conceded. We've had a real problem in the United Kingdom since the 1990s and the number of homes we are building compared to our historical trend. We are now barely building 6,000 homes a year; a historical trend of between 10,000 and 12,000 in Wales since the second world war. So, we are barely half our historical trend. That's historical trend; that's not what we need to build at the moment. We need to go beyond historical trend, at least for a sustained period, one could argue. The Welsh Government has the evidence. It commissioned an excellent report from the late Professor Holmans, and I think it needs to act on the data that that report produced. The UK Government has had a change of heart, I think, in the type of ambition we need for housing. I don't know whether they've had an equivalent work to that produced by Professor Holmans, but they have set new and more ambitious targets for house building in the 2020s, and that's what I think we should match or even exceed. I think the challenge of building 100,000 new homes between 2021 and 2031 would be an appropriate and ambitious target for us, in what is likely to be the first Brexit decade. I think it will send also a powerful message to our key partners, the private sector, housing associations and local authorities. We need very flexible working - local authorities to use their borrowing powers, and to work with the private sector and independent sector through housing associations. I think some local councils will start to build at greater scale council houses. I have no problem with that; I think we just need the homes. And it may be that some councils will develop particular specialities and be able to do that for key areas. But I think our key partners in the social sector will be housing associations, and I'd like to see them get even more flexibility, longer term budgets, so they can plan effectively and also drive up through this social building standards, the design quality and create new eco-friendly modular homes. In the 1950s and 1960s, the great improvements in house building were often set by the standards in the social sector, and that's the type of thing that we can see the private sector then emulate, particularly with low-carbon homes, I think. We need to see a revitalised small and medium-sized enterprise sector and a skills base, working through further education authorities, to allow that. We cannot increase from 6,000 to the 12,000, 13,000, 14,000 that we will need in the next 20 years or so quickly. That's why I think a 10-year target of 100,000 is realistic. It will give us time to, first, recover to historical trend and then, if necessary, go further. And I can say this: if the First Minister makes that sort of pledge - or the new First Minister makes that sort of pledge - I think they will find warm endorsement around this Chamber. It's the sort of pledge we need to give the people of Wales.
Welsh: Rwyf eisiau sôn am dai, a chredaf ei bod yn brofiad eithaf sobreiddiol i edrych ar yr hanes yn mynd yn ôl dros yr 20 neu 25 mlynedd diwethaf. Nid wyf eisiau gwneud araith arbennig o bleidiol. Rwyf eisiau inni ystyried sut y gallwn ni feithrin consensws newydd, ac, yn ffodus, mae gennym ni lawer o hyblygrwydd wrth wella'r system gynllunio, addasu rhywfaint o'n gwariant, ond gallai llawer o'r hyn y mae angen inni ei wneud ddod drwy'r cap sy'n cael ei godi ar bwerau benthyca awdurdodau lleol a dulliau hyblyg eraill y bydd gennym. Dull cyfalaf, yn sicr, y mae angen inni ei ddefnyddio, yn ogystal â sicrhau bod gennym ni system gynllunio fwy effeithlon. A chredaf hefyd, ar ôl y ddadl y prynhawn yma ar Brexit, ei bod yn briodol inni edrych ar rywbeth sy'n mynd at wraidd yr economi sylfaenol, mewn gwirionedd. Mae adeiladu tai yn rhywbeth a all ein huno ni i gyd, siawns, o ran ei werth cymdeithasol, y daioni economaidd a hybir, y sgiliau y mae angen inni eu datblygu ar gyfer ein pobl ifanc, gan roi cyfleoedd a swyddi da iawn. Ac mae llawer o'r gweithgarwch economaidd y mae'n ei gynhyrchu yn aros mewn cymunedau lleol. A gaf i ddweud yn gyntaf oll, pe byddai Ysgrifennydd y Cabinet yn ennill yr etholiad, a gaiff ei gyhoeddi cyn bo hir - ? Mae wedi cymryd naw mis i gyrraedd mor bell â hyn, ond rwy'n meddwl, dros y diwrnod neu ddau nesaf, byddwn ni mewn gwirionedd yn clywed y canlyniad. Ond gwn, pe byddai'n ennill ac yn esgyn i swydd bwysig ac uchel y Prif Weinidog, y byddai'n creu swydd Cabinet ar gyfer Ysgrifennydd tai. A chroesawaf hyn, oherwydd credaf fod hynny'n wirioneddol bwysig. Ac a gaf i annog bod hon yn swydd tai a chynllunio, oherwydd credaf fod hynny'n gamweithredol iawn ar hyn o bryd, y ffordd y mae'r portffolios hynny wedi'u rhannu? Felly, byddai hynny'n fan cychwyn; nid oes amheuaeth am hynny. Byddai hynny'n anfon arwydd pwerus iawn i bob un o'n rhanddeiliaid allan yn fan yna. Ond rwy'n credu bod angen i bob plaid weld pwysigrwydd tai o'r newydd. Ar ôl y rhyfel, roedd tai ac iechyd yn cyd-fynd â'i gilydd, mewn gwirionedd, fel y ddau achos cymdeithasol mawr. A dyna'r math o flaenoriaeth y mae angen inni weld tai yn ei gael unwaith eto, a byddwn yn dechrau ailddatblygu rhywfaint o'r ffydd, rwy'n credu, sydd ei angen ar y genhedlaeth iau yn eu system wleidyddol, oherwydd, ar hyn o bryd, mae meysydd allweddol lle nad yw'n eu gwasanaethu'n dda. Gadewch imi fynd drwy'r ffigurau. Mae'n rhaid imi ddweud nad yw'r hanes yn Lloegr wedi bod yn wych ychwaith; rwy'n credu bod yn rhaid cyfaddef hynny. Mae problem go iawn wedi bod gennym ni yn y Deyrnas Unedig ers y 1990au ynghylch nifer y cartrefi yr ydym yn eu hadeiladu o gymharu â'n tuedd hanesyddol. Nid ydym ni bellach ond yn adeiladu rhyw 6,000 o gartrefi'r flwyddyn; roedd tuedd hanesyddol o rhwng 10,000 a 12,000 yng Nghymru ers yr ail ryfel byd. Felly, rydym ni'n adeiladu prin hanner ein tuedd hanesyddol. Tuedd hanesyddol yw honno; nid dyna y mae angen i ni ei adeiladu ar hyn o bryd. Mae angen inni fynd y tu hwnt i'r duedd hanesyddol, o leiaf am gyfnod sylweddol, y mae modd dadlau. Mae gan Lywodraeth Cymru'r dystiolaeth. Comisiynodd adroddiad rhagorol gan y diweddar Athro Holmans, ac rwy'n credu bod angen iddi weithredu ar y data y cynhyrchodd yr adroddiad hwnnw. Mae Llywodraeth y DU wedi newid ei meddwl, rwy'n credu, o ran y math o uchelgais sydd ei angen arnom ni ar gyfer tai. Dydw i ddim yn gwybod a yw wedi derbyn gwaith sy'n cyfateb i'r hyn a gyhoeddwyd gan yr Athro Holmans, ond maen nhw wedi gosod targedau newydd a mwy uchelgeisiol ar gyfer adeiladu tai yn y 2020au, ac rwy'n credu y dylem ni adeiladu nifer cyfatebol neu hyd yn oed mwy na hynny. Credaf y byddai'r her o adeiladu 100,000 o gartrefi newydd rhwng 2021 a 2031 yn darged priodol ac uchelgeisiol i ni, yn yr hyn sy'n debygol o fod yn ddegawd cyntaf Brexit. Credaf y bydd hynny'n anfon neges bwerus hefyd i'n partneriaid allweddol, y sector preifat, cymdeithasau tai ac awdurdodau lleol. Mae angen gweithio hyblyg iawn arnom - awdurdodau lleol i ddefnyddio eu pwerau benthyca, ac i weithio gyda'r sector preifat a'r sector annibynnol drwy gymdeithasau tai. Credaf y bydd rhai cynghorau lleol yn dechrau adeiladu tai cyngor ar raddfa fwy. Nid yw hyn yn broblem imi; credaf fod angen y cartrefi arnom ni. Ac mae'n bosibl y bydd rhai cynghorau yn datblygu arbenigeddau penodol ac yn gallu gwneud hynny ar gyfer meysydd allweddol. Ond credaf mai ein partneriaid allweddol yn y sector cymdeithasol fydd cymdeithasau tai, a hoffwn eu gweld yn cael hyd yn oed mwy o hyblygrwydd, cyllidebau tymor hwy, fel y gallant gynllunio'n effeithiol a hefyd codi'r safonau adeiladu cymdeithasol, ansawdd dylunio, a chreu cartrefi modiwlaidd newydd eco-gyfeillgar. Yn y 1950au a'r 1960au, roedd y gwelliannau mawr ym maes adeiladu tai yn aml wedi'u pennu gan y safonau yn y sector cymdeithasol, a dyna'r math o beth y gallwn ni weld y sector preifat wedyn yn ei efelychu, yn enwedig o ran cartrefi carbon isel, rwy'n credu. Mae angen inni weld y sector busnesau bach a chanolig yn cael ei adfywio a sylfaen sgiliau, gan weithio drwy awdurdodau addysg bellach, i ganiatáu hynny. Ni allwn gynyddu o 6,000 i'r 12,000, 13,000, 14,000 y bydd eu hangen arnom yn yr 20 mlynedd nesaf yn gyflym. Dyna pam rwy'n credu bod targed 10 mlynedd o 100,000 yn realistig. Bydd yn rhoi amser inni, yn gyntaf, i adennill y duedd hanesyddol, ac yna, os oes angen, mynd ymhellach. A gaf i ddweud hyn: os yw'r Prif Weinidog yn gwneud y math hwnnw o addewid - neu'r Prif Weinidog newydd yn gwneud y math hwnnw o addewid - credaf y bydd yn cael cymeradwyaeth gynnes o amgylch y Siambr hon. Dyna'r math o addewid y mae angen inni ei roi i bobl Cymru.